Mandi Sinkkonen

Mandi (Amanda) Sinkkonen (1. lokakuuta 1894 Kontiolahti – 20. huhtikuuta 1966 Kouvola) oli Suomen nuorten kristillisen liiton tyttö- ja naistyön matkasihteeri.Sortavalan seminaari, s. 615.Kouvolan keskusrekisteri. ==Varhaisvuodet== Mandi Sinkkosen vanhemmat olivat maanviljelijä, kupariseppä Antti Sinkkonen ja Kristiina Kallinen. Valmistuttuaan Sortavalan seminaarista vuonna 1922 hän toimi opettajana Räisälän Unnunkosken kansakoulussa. Oman toimensa ohella hän oli mukana paikallisen Nuorten kristillisen yhdistyksen toiminnassa ja siirtyi vuonna 1927 SNKL:n palvelukseen. ==Matkat ja vierailut 1920- ja 1930-luvuilla== Matkasihteerinä Mandi Sinkkonen vieraili liiton paikallisyhdistyksissä eri puolilla maata. Ensimmäiset matkat suuntautuivat Savon paikallisyhdistyksiin mm. Peltosalmelle, Leppävirralle, Rantasalmelle, Juankoskelle, Varkauteen ja Sääminkiin.Sinkkonen, s. 26–27. Etelä-Karjalan piiri Karjalankannas mukaan luettuna oli Nuorten kristillisten yhdistysten valta-aluetta. Kerho- ja yhdistystoiminnan lisäksi siellä vietettiin myös piirijärjestön juhlia, joille Mandi Sinkkonen osallistui puhujana.Sinkkonen, s. 30–42. Pohjois-Karjalassa ja Laatokan Karjalassa, missä oli jo 1910-luvulta lähtien ollut piirijärjestö, oli useita paikallisyhdistyksiä niin maaseudulla kuin asutuskeskuksissakin mm. Pielisjärvellä, Lieksassa ja Nurmeksessa, joihin matkasihteeri toistuvasti teki vierailuja.Sinkkonen, s. 43–49. Länsi-Suomessa matkat ulottuivat mm. Uuteenkaupunkiin. Pohjoisempana hän kävi Kainuussa mm. Paltamossa ja Peräpohjolassa Posiolla saakka.Sinkkonen, s. 51, 56, 58. ==Tyttötyö 1920- ja 1950-luvuilla== Mandi Sinkkonen tuki vierailuillaan jo toiminnassa olevia tyttökerhoja, koulutti ja opasti kerhonohjaajia, perusti uusia kerhoja ja teki työtä tunnetuksi. Kerhojen toiminnassa Mandi Sinkkonen piti tärkeänä hengellisen ohjelman lisäksi monipuolista kansalaiskasvatusta, käden taitoja ja kirjallisia töitä.Sinkkonen, s. 64–65. Työntekijäkurssien järjestäminen paikallisyhdistysten johtajille kuului myös hänen tehtäviinsä.Sinkkonen, s. 100–101. Hän työskenteli myös eri puolilla maata mm. Sortavalassa, Viipurissa, Jaakkimassa, Kuopiossa ja Lieksassa järjestetyillä Tyttöjen kesäpäivillä vuoteen 1954 saakka.Sinkkonen, s. 75–81. Järjestön hankittua Keuruulta käyttönsä leirikeskuksen Mandi Sinkkonen osallistui tyttöjen kesä- ja talvileirien järjestämiseen ensin leirikeskus Pöyhölässä, myöhemmin koko maassa pidetyillä paikallisleireillä.Sinkkonen, s. 105, 120. Mandi Sinkkonen tunnettiin sydämellisenä ihmisenä ja taitavana sielunhoitajana.Itkonen, Irja: Jumalan teitä, s. 115. Sisältyy teokseen Tottelimme taivaallista näkyä. Nuorten keskus ry, 1981, s. 112-115 ISBN 951-9051-39-2Tikka, Lyyli: Yhteyksiä vuosikymmenien läpi, s. 111. Sisältyy teokseen Tottelimme taivaallista näkyä. Nuorten keskus ry, 1981, s. 109-111 ISBN 951-9051-39-2 ==Sota- ja evakkovuodet== Sotavuosina leiritoiminta jatkui pitemmittä keskeytyksittä.Sinkkonen, s. 122. Mandi Sinkkonen jatkoi mahdollisuuksien mukaan myös vierailujaan koko maassa.Laine, s. 82. Hänet kutsuttiin hengellisen ja henkisen väestönsuojelun tehtäviin siirtoväen keskuuteen.Sinkkonen, s. 150. Jouduttuaan evakkoon Elisenvaarasta hän asettui asumaan Kouvolaan vuonna 1941.Sinkkonen, s. 152, 155. ==Sotien jälkeinen aika== Vuonna 1953 Mandi Sinkkonen siirtyi kokonaan SNKL:n naistyöhön toimenkuvanaan työntekijä- ja naistenpäivien sekä muiden tilaisuuksien järjestäminen naisille.Laine, s. 78–79, tiivistelmä. Jäätyään eläkkeelle vuonna 1958 hän kirjoitti muistelmansa Matkasihteerin muistojen tie, joka ilmestyi vuonna 1965. Kirjassa hän kertoo paitsi henkilökohtaisista kokemuksistaan työvuosinaan, myös Suomen nuorten kristillisen liiton ja Nuorten kristillisten yhdistysten tyttö- ja naistyön historiasta.Sinkkonen. ==Julkaisut== * ==Lähteet== * * * * Itkonen, Irja: Jumalan teitä, s. 115. Sisältyy teokseen Tottelimme taivaallista näkyä. Nuorten keskus ry, 1981, s. 112-115 ISBN 951-9051-39-2 * Tikka, Lyyli: Yhteyksiä vuosikymmenien läpi, s. 111. Sisältyy teokseen Tottelimme taivaallista näkyä. Nuorten keskus ry, 1981, s. 109-111 ISBN 951-9051-39-2 ===Viitteet=== Luokka:Suomalaiset henkilöt Luokka:Vuonna 1894 syntyneet Luokka:Vuonna 1966 kuolleet